Datasets:
LocalDoc
/
AzTC

Dataset card Data Studio Files
xet
 Community
Search is not available for this dataset
text
stringlengths
10
518k
Bu vəziyyət həm Ermənistanın özünün əhalisi, həm də bizim işğaldan azad olunan ərazilərə qayıdacaq insanlarımız və ümumilikdə təbiət üçün böyük təhlükədir.
Həmin çirkli sular Araz vasitəsilə Kürə tökülür, oradan da Xəzərə.
Bu həm də Xəzər dənizi hövzəsinin digər ölkələri - Rusiya, Qazaxıstan, Türkmənistan və İran üçün də ciddi təsirdir.
Azərbaycan hələlik Ermənistanın ekoloji terrorunun qabağını ala bilmir.
Bu məsələni qaldırmadığımız beynəlxalq təşkilat, gündəmə gətirmədiyimiz beynəlxalq platforma qalmayıb.
Təbii ki, bu işləri davam etdirəcəyik.
Ermənistanı başa salmağa çalışmalıyıq.
Amma təkcə onlar yox, bu ekoloji terrorun təsirinə məruz qalan digər ölkələr də vəziyyətin nə qədər təhlükəli olduğunu anlamalıdırlar.
“OpenAI” şirkəti video yaratmaq üçün “Sora” adlı yeni neyron şəbəkəsi təqdim edib.
Bildirilir ki, “Sora” mətn təlimatlarından istifadə edərək real və fantastik səhnələr yarada bilər.
Oxu.Az-ın məlumatına görə, bu barədə şirkətdən xəbər verilib.
Məlumata görə, neyron şəbəkə istifadəçilərə mətn təsvirlərinə əsaslanaraq “Full HD” təsvir ölçüsündə (1920x1080 piksel) bir dəqiqəyə qədər real videolar yaratmağa imkan verir.
Şirkət bununla bağlı çoxlu nümunələr təqdim edib.
İpucu:Şıq geyimli qadın, isti parlayan neon və animasiyalı tablolarla dolu Tokio küçəsində gəzir.
Onun əynində qara dəri gödəkçə, uzun qırmızı paltar və qara çəkmə var, həmçinin qara əl çantası daşıyır.
O, günəş eynəyindədir, qırmızı pomadası xüsusi nəzərəçarpandır.
Küçə rütubətlidir və rəngli işıqları güzgü effekti yaradaraq əks etdirir.
İpucu:Kaliforniyada “Qızıl hərisliyi” dövründən tarixi görüntülər.
İpucu:Müxtəlif üslublarda çoxlu gözəl sənət əsərləri olan bir qalereyada gəzinti.
İpucu:Kamera birbaşa İtaliyanın Burano şəhərindəki rəngli binalara yönəlib.
Sevimli bir dalmatin iti birinci mərtəbədəki binanın pəncərəsindən bayıra baxır.
Binaların qarşısındakı kanal küçələri ilə insanlar gəzişir, yaxud velosiped sürürlər.
Bundan əlavə, neyroşəbəkə hərəkətsiz görüntü əsasında video yaratmaq, bitmiş videolarda çatışmayan kadrlar yaratmaq və ya onları tamamlamaq qabiliyyətinə malikdir.
Bununla belə “OpenAI” xəbərdarlıq edib ki, “Sora” mürəkkəb səhnələri modelləşdirərkən səhvlərə yol verə bilər.
Fransada məşhur aktyor Jerar Depardyeyə qarşı yenidən cinsi təcavüzə dair şikayət edilib.
Bu barədə sənətçinin vəkili məlumat yayıb.
Qeyd olunub ki, adının açıqlanmasını istəməyən rejissor Jan-Pyer Mokinin keçmiş köməkçisi yanvarın 8-də şikayət edib.
Qadın 2014-cü ildə “Le magicien et les siamois” filminin çəkilişləri zamanı aktyor tərəfindən təzyiqlərə məruz qaldığını bildirib.
Onun sözlərinə görə, Depardye ona şəhvətlə toxunub və nalayiq ifadələr işlədib.
Xatırladaq ki, Jerar Depardye artıq əvvəllər də zorlama və ya cinsi təcavüzdə ittiham olunub.
2018-ci ildə aktrisa Şarlotta Arno aktyorun Parisdəki evində ona iki dəfə təcavüz etdiyini deyib.
Şarlotta Arno Jerar Depardyeni cinsi təcavüzdə ittiham edən 13 qadından biri olub.
2023-cü ilin aprelində Fransanın “Mediapart” portalı onların ifadələri əsasında araşdırma dərc edib.
Portalın məlumatına görə, bütün hadisələr 2004-2022-ci illər arasında baş verib.
Paytaxtda restoranlardan birində Vətən müharibəsi iştirakçısı Cəsarət Vəliyevi öldürməkdə, Camal Həsənovu isə yaralamaqda təqsirləndirilən İlqar Abdurahmanov və Orxan Zeynalovun cinayət işi üzrə məhkəmə prosesi davam edir.
Bakı Ağır Cinayətlər Məhkəməsində hakim Eldar İsmayılovun sədrliyi ilə keçirilən növbəti prosesdə hadisə zamanı restoranda dicey kimi fəaliyyət göstərən Rüfət Binnətov ifadə verib.
Hər şeyin onun gözləri qarşısında baş verdiyini deyən dicey həmin vaxt mahnı sifarişinə görə təzyiqə məruz qaldığını vurğulayıb.
Məlum hadisə də məhz bundan sonra qeydə alınıb.
Məhkəmənin növbəti iclası fevralın 28-nə təyin olunub.
Ətraflı baku TV-nin videosunu təqdim edirik:
İranda mövsümi yağışlardan sonra su ilə dolan Urmiya gölü güneylilərin sevincinə səbəb olub.
Bu barədə “Azad İran” “Telegram” kanalı məlumat verib.
Güney Azərbaycanın incisi sayılan Urmiya gölünün yenidən canlanmasını seyr etmək üçün insanlar buraya axışmağa davam edirlər.
Məlumata görə, suyun səviyyəsinin yağışlar səbəbindən nisbətən artmasına baxmayaraq, göl hələ də kritik vəziyyətdədir.
Qeyd olunur ki, gölün su hövzələrində yaradılan və qəsdən su haqqını israf edən saysız-hesabsız bəndlər və quyular Güney Azərbaycanın nəfəsini kəsir.
Yayda “Bavariya” Tomas Tuxelin komandadan ayrılacağı təqdirdə “Liverpul”la da maraqlanan “Bayer Leverkuzen”in baş məşqçisi Xabi Alonso uğrunda mübarizəyə qoşula bilər.
Məlumata görə, Çempionlar Liqasının 1/8 final mərhələsinin ilk oyununda “Latsio”ya məğlubiyyətdən (0:1) sonra “Bavariya” rəhbərliyi Tuxelin yerinə gələcəkdə hazır namizədlərin axtarışına başlayıb.
Seçimlərdən biri də “Bayer”in məşqçisi Xabi Alonsodur.
Bundan əlavə, Tomasın bu mövsümün ortasında çıxarılma ehtimalı var.
İsrail Prezidenti İsxak Hersoq Azərbaycan Respublikasının Prezidenti İlham Əliyevə məktub ünvanlayıb.
President.az-ın məlumatına görə, təbrik məktubunda deyilir:"""Azərbaycan Respublikasının Prezidenti Zati-aliləri cənab İlham Əliyevə"Zati-aliləri.
Yenidən Azərbaycan Prezidenti seçilməyiniz münasibətilə Sizə təbriklərimi çatdırmaqdan böyük məmnunluq hissi duyuram.
Sizin liderliyinizlə Azərbaycan 20 il ərzində sabitliyi, iqtisadi inkişafı və dini azadlığı təmin etməyə və qorumağa nail olub.
Əminəm ki, Sizin yenidən Prezident seçilməyiniz ölkəniz üçün bundan sonra da parlaq və firavan gələcəyi təmin edəcək.
İsrail Dövləti Azərbaycan Respublikası ilə münasibətləri yüksək dəyərləndirir.
Bizim ikitərəfli əlaqələrimiz çox vacib iqtisadi, təhlükəsizlik və siyasi faydalar təmin edir.
Biz bu möhkəm və davamlı tərəfdaşlığa sadiqliyimizi bildiririk.
Mən Azərbaycan və İsrail arasında əlaqələrin daha da inkişafı və möhkəmlənməsi üçün Sizinlə birgə işləmək imkanına görə şəxsən minnətdarlığımı bildirirəm.
Keçən il Sizin gözəl ölkənizə səfərimiz zamanı Mixala və mənə göstərdiyiniz səmimi qonaqpərvərliyi yüksək qiymətləndirirəm.
Gələcək illərdə qarşılıqlı maraqlarımıza dəstək olaraq ölkələrimiz arasındakı münasibətləri dərinləşdirməyə davam etmək istiqamətində Sizinlə işləməyi səbirsizliklə gözləyirəm".
20:34"Yaponiyanın Baş naziri Fumio Kişida Azərbaycan Prezidenti İlham Əliyevə təbrik məktubu ünvanlayıb.
President.az-ın məlumatına görə, təbrikdə deyilir:"""Zati-aliləri.
Azərbaycan Respublikası Prezidenti vəzifəsinə yenidən seçilməyiniz münasibətilə Sizə Yaponiya hökuməti və Yaponiya xalqı adından səmimi təbriklərimi çatdırıram.
Azərbaycan beynəlxalq enerji təhlükəsizliyi üçün önəmli rola malik ölkə olmaqla yanaşı, regionun sabitliyinin və inkişaf açarının sahibidir.
2022-ci ildə ölkələrimiz arasında diplomatik əlaqələrin qurulmasının 30-cu ildönümü qeyd edilmişdir.
Diplomatik münasibətlər qurulandan sonra hökumətlərarası dialoqlar başda olmaqla, yüksək səviyyəli səfərlər, parlamentlərarası, həmçinin regionlarda yerli özünüidarəetmə orqanları arasındakı münasibətlər, iqtisadi və ekoloji sahədə əməkdaşlıq və digər istiqamətlərdə əlaqələr fəallaşmaqdadır.
Yaponiya və Azərbaycan arasındakı önəmli münasibətlərin bundan sonra daha da inkişaf etdirilməsi üçün Zati-alinizlə əməkdaşlıq etmək niyyətindəyəm.
Azərbaycana, eləcə də Azərbaycan xalqına ürəkdən firavanlıq arzu edirəm".
15:59"Banqladeş Xalq Respublikasının Prezidenti Məhəmməd Şahabuddin Azərbaycan Prezidenti İlham Əliyevə təbrik məktubu ünvanlayıb.
President.az-ın məlumatına görə, məktubda deyilir:""“Zati-aliləri.
Sizi Azərbaycan Respublikasının Prezidenti seçkisində qələbəniz münasibətilə Banqladeş xalqı adından və şəxsən öz adımdan təbrik edirəm.
Qələbəniz Azərbaycan xalqının Sizin müdrik liderliyinizə olan yüksək inamını və etimadını nümayiş etdirir.
Azərbaycan və Banqladeş arasında ortaq dəyərlərə, qarşılıqlı anlaşmaya və dostluğa əsaslanan çox yaxşı ikitərəfli münasibətlər mövcuddur.
Mən ikitərəfli münasibətlərimizi xalqlarımızın qarşılıqlı maraqları naminə çoxşaxəli tərəfdaşlığa çevirmək istiqamətində Sizinlə birgə işləməkdə davam etməyi səbirsizliklə gözləyirəm.
Bu fürsətdən istifadə edərək Zati-alinizə möhkəm cansağlığı, uzun ömür və xoşbəxtlik, dost Azərbaycan xalqına isə davamlı sülh, inkişaf və rifah arzulayıram.
Zati-aliləri, ən yüksək ehtiramımı qəbul etməyinizi xahiş edirəm”.
13:50"Əlcəzair Xalq Demokratik Respublikasının Prezidenti Abdelmacid Tebbun Azərbaycan Prezidenti İlham Əliyevə təbrik məktubu ünvanlayıb.
President.az-ın məlumatına görə, məktubda deyilir:""“Zati-aliləri və əziz Qardaşım.
Dost ölkənizdə bu yaxınlarda keçirilmiş seçkidə inamlı qələbə qazanmağınız və yeni müddətə Prezident seçilməyiniz münasibətilə Zati-alinizə ən səmimi təbriklərimi çatdırmaqdan məmnunluq duyuram.
Fürsətdən istifadə edərək, dost Azərbaycan xalqının rifahı naminə tərəqqi və nailiyyət dolu inkişaf kursunu davam etdirməklə yüksək vəzifənizdə uğurlar arzulayıram.
Sizi Əlcəzairdə keçiriləcək 7-ci Qaz İxrac edən Ölkələrin Forumunun Sammitində görməyi səbirsizliklə gözləyirəm.
Zati-aliləri və hörmətli Qardaşım, ən yüksək və səmimi ehtiramımı qəbul etməyinizi xahiş edirəm”.
13:11"Cibuti Respublikasının Prezidenti İsmail Ömər Qelle Azərbaycan Respublikasının Prezidenti İlham Əliyevə təbrik məktubu ünvanlayıb.
President.az-ın xəbərinə görə, məktubda deyilir:""“Yenidən dövlət başçısı seçilməyiniz münasibətilə Sizə səmimi təbriklərimi çatdırmaqdan şərəf və böyük məmnunluq duyuram.
Sizə yenidən etimad göstərilməsi həmvətənlərinizin ətrafınızda birləşməsinin bariz nümunəsidir.
Seçkidə qazandığınız qələbə Sizə xalqınızın rifahı və ölkənizin inkişafı ilə bağlı faydalı hesab etdiyiniz islahatları həyata keçirmək üçün lazım olan bütün legitimliyi verir.
Sizin uzaqgörən rəhbərliyinizlə Azərbaycan ən mühüm məsələlərdə, o cümlədən ölkə ərazisinin bütövlüyü və iqtisadiyyatının şaxələndirilməsi istiqamətində nəhəng addımlar atıb.
Cənab Prezident, əmin olun ki, Siz həmişə Cibuti xalqı və hökuməti tərəfindən ölkələrimiz arasında mövcud olan əlaqələrin möhkəmlənməsinə fayda verən hər cür dəstəyi görəcəksiniz.
Zati-aliləri cənab Prezident, Sizə bir daha müvəffəqiyyətlər arzulayır, qardaşlıq salamlarımı qəbul etməyinizi xahiş edirəm”.
12:08"Rusiyanın TASS İnformasiya Agentliyinin baş direktoru Andrey Kondraşov və baş direktorun birinci müavini Mixail Qusman Azərbaycan Prezidenti İlham Əliyevə təbrik məktubu ünvanlayıblar.
President.az-ın xəbərinə görə, məktubda deyilir:""“Hörmətli İlham Heydər oğlu.
Azərbaycan Respublikasının Prezidenti vəzifəsinə yenidən seçilməyiniz münasibətilə Sizə Rusiyanın TASS İnformasiya Agentliyinin kollektivi adından səmimi təbriklərimizi çatdırırıq.
Seçki Sizin siyasi kursunuza ümumxalq dəstəyini inamlı şəkildə nümayiş etdirdi.
Əminik ki, Sizin dövlət başçısı vəzifəsində fəaliyyətiniz gələcəkdə də ölkələrimiz arasında konstruktiv əlaqələrin və tərəfdaşlıq qarşılıqlı fəaliyyətinin davam etməsinə kömək edəcək.
TASS Azərbaycan Respublikası, onun aparıcı kütləvi informasiya vasitələri, siyasi, ictimai, mədəni və elmi dairələri ilə sıx əməkdaşlıq tarixinə malikdir.
Bizim mövqeyimiz ondan ibarətdir ki, Rusiya və Azərbaycanın informasiya sahəsində əməkdaşlığı dövlətlərimiz və xalqlarımız arasında sıx əlaqələrin inkişafında mühüm rol oynasın.
Bununla əlaqədar agentliyimizin Azərbaycan Respublikasında fəaliyyətinə Sizin davamlı dəstəyinizə və köməyinizə güvənirik”.
“Qızılca hadisəsi qeydə alınan siniflərdə şagirdlər tibbi müşahidəyə götürülür”.
Bu barədə Respublika Gigiyena və Epidemiologiya Mərkəzindən APA-nın sorğusuna cavab olaraq deyilib.
Bildirilib ki, qızılca xəstəliyinin hazırda respublika üzrə olduğu kimi təhsil müəssisələrində də azalması müşahidə olunur:""“Ümumtəhsil, məktəbəqədər və digər təhsil müəssisələrində tibbi-profilaktik vəziyyətə nəzarət gücləndirilib, dezinfeksiya işlərinin və qabaqlayıcı tədbirlərin həyata keçirilməsi təmin edilir.